Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa 21. 3. 2016

Prítomní: PaedDr. Mária Barancová, Ing. Martin Patoprstý, Bc. Radovan Bajer, 
                   MVDr. Marián Gajdoš Mgr. Petra Palenčárová, PaedDr. Ján  Filc
                                  
Neprítomní: –––––
        
 PROGRAM:   

1. Otvorenie, privítanie členov komisie

                       2. Návrh VZN mestskej časti Bratislava – Ružinov o úhradách za poskytovanie sociálnych
                           služieb
                                                                                                    predkladateľ: Mgr. Henrieta Valková
                                                                                                                           vedúca odboru sociálnych vecí

3. SWOT – analýza ZŠ Borodáčova 2, ktorá bude okrem iného obsahovať i požiadavky 
   smerom k zriaďovateľovi a opatrenia na zlepšenie rozvoja školy – informácia
                                                                             predkladateľ: Ing. Ema Mílová
                                                                                                    riaditeľka školy

4. Aktuálny stav vlastníctva pozemkov v areáli Základnej  školy, Borodáčova 2 – informácia
                                                                            predkladateľ:  Ing. Ema Mílová
                                                                                                    riaditeľka školy

5. Zmeny v HK Ružinov 99, a. s. – informácia
                                                                            predkladateľ: Ing. Ľubomír Pokovič
                                                                                                   Ing. Ján Taraba
6. Deň učiteľov – informácia
                                                                            predkladateľ: Mgr. Janka Lukáčová
                                                                            referent odboru školstva

7. Zápis detí do 1. ročníka ZŠ – informácia
                                                                           predkladateľ: Mgr. Janka Lukáčová
                                                                           referent odboru školstva

8. Rôzne
    - účasť poslancov na rozboroch 

9. Záver
     
K bodu 1:
     Prítomných privítala a pracovné stretnutie otvorila PaedDr. Mária Barancová, predsedníčka komisie. Členovia komisie súhlasili s obsahom  programu, ktorého body sa mali prerokovať.
K bodu 2:
     
     Predmetný materiál komisii predložila vedúca odboru sociálnych vecí, Mgr. Valková. Vysvetlila, že nové VZN je vypracované na základe zistení vyplývajúcich z kontroly MPSVR v Domove sociálnych služieb na Pažítkovej ulici. Jedným zo zistení MPSVR je rozpor niektorých častí VZN mestskej časti Bratislava – Ružinov č. 38/2014 o úhradách za poskytovanie sociálnej služby so všeobecne záväznými právnymi predpismi. Na základe uvedeného bol vypracovaný návrh nového VZN, v ktorom sú predmetné výhrady zosúladené s platnou legislatívou a  ktoré by nahradilo doterajšie VZN mestskej časti Bratislava – Ružinov č. 38/2014, 37/2014 a 2/2011.

        Komisia školstva, kultúry a športu materiál „Návrh VZN mestskej časti Bratislava – Ružinov o úhradách za poskytovanie sociálnych  služieb“ prerokovala a

      1.) berie na vedomie

      2.) odporúča
schváliť v MZ MČ Bratislava – Ružinov

    Hlasovanie:   Prítomní:  6
          	                             Za:  6        

  K bodu 3:

       Ing. Mílová, riaditeľka ZŠ, Borodáčova 2,  prítomných informovala o SWOT analýze, ktorú vedenie školy vypracovalo na podnet komisie školstva, kultúry a športu. Poukázala na silné a slabé stránky školy, hovorila o hrozbách i príležitostiach. Od zriaďovateľa by chceli finančnú pomoc na otvorenie a zabezpečenie výchovno-vzdelávacieho procesu bilingválnej a prírodovednej triedy prvého ročníka. Obidve triedy plánujú otvoriť od septembra 2016.

K bodu 4:

      Ing. Mílová informovala členov komisie o skutočnosti, že získať vyjadrenie o aktuálnom stave vlastníctva pozemkov v areáli Základnej  školy, Borodáčova 2 sa jej nepodarilo. Podľa mienenia zástupcu starostu, MVDr. Gajdoša, bude vysporiadanie pozemkov veľkým problémom. Situácia sa vyhrotí v prípade, že sa prihlásia ich majitelia. 

K bodu 5:    

       Ing. Pokovič a Taraba komisiu informovali o zmenách vo vedení HK Ružinov 99, a. s. a dôvodoch, ktoré ich k tomu viedli. Spomenuli mená významných hráčov, ktorí sú odchovancami HK Ružinov. Stručne načrtli plány a najbližšie aktivity vedenia klubu i samotnej funkčnosti činností jednotlivých hráčskych  kategórií klubu. Vyjadrili nespokojnosť s momentálnymi možnosťami a podmienkami, hovorili o svojich požiadavkách smerom k vedeniu RŠK, s ktorým má KH Ružinov uzatvorenú zmluvu.
    Prítomní členovia komisie im odporučili prerokovať  svoje požiadavky s riaditeľom RŠK  a starostom mestskej časti.

K bodu 6:

     Mgr. Lukáčová pozvala členov komisie na posedenie pri príležitosti Dňa učiteľov, ktoré sa uskutoční 6. 4. 2016 o 15.30 h v Reštaurácii sv. Huberta  hotela Appolo na Dulovom námestí. Pozvánka im bude doručená cez priečinky vo vestibule MÚ.

K bodu 7:

     Mgr. Lukáčová komisiu oboznámila s termínmi zápisu detí do prvých ročníkov základných škôl. Pripomenula, že ich posun na apríl je zosúladený s platnou legislatívou, referát metodiky škôl vypracoval nové VZN mestskej časti Bratislava – Ružinov č. 10/2015.

 K bodu 8:

    Prítomní si dohodli na  účasti členov komisie  na rozboroch činnosti a hospodárenia RŠK a Knižnice Ružinov.

K bodu 9:

    Nevyskytli sa žiadne ďalšie podnety, ktoré by bolo nutné prerokovať. Pracovné stretnutie ukončila PaedDr. Barancová.

                                                                                                    PaedDr. Mária Barancová v. r.
                                                                                                       predsedníčka komisie

V Bratislave   23. 3. 2016
Zapísala: Mgr. J. Lukáčová v. r.